**Sak R-3/24 Rettelse av retningslinjer for styrevalg**

**I representantskapsmøte 21.11.23 ble det vedtatt retningslinjer for styrevalg. I etterkant ble det oppdaget at valgår for leder og nestleder er byttet om ut fra valgperiodene til styremedlemmene.**

**Styret og administrasjonen ber derfor om at retningslinjen blir korrigert slik at ordlyden blir som teksten som er markert med gult.**

I forbindelse med gjennomført eierskapskontroll i 2023, kom det forslag om endringer i forhold til styrevalg og valg av varamedlemmer. Endringsforslagene er hensyntatt i forslaget til retningslinjer.

Styrets forslag:

Styret i GIV IKS velges av representantskapet. Styrevalget gjennomføres i januar.

Ved konstituering av representantskapet (1. møte med nye medlemmer etter kommunevalg), velges en valgkomité bestående av tre medlemmer; hvorav én velges som leder.

Valgkomiteen foreslår honorar til styrets leder og nestleder. (ihht forslag til ny selskapsavtale – foreløpig ikke behandlet)

Valgkomiteen legger fram sin innstilling for representantskapet.

* Styret har inntil 5 medlemmer, 1 styremedlem velges av og blant de ansatte.
* Tre varamedlemmer til styret velges numerisk.
* Representantskapet velger leder og nestleder.
* Styremedlemmene velges for to år. For å sikre tilstrekkelig kontinuitet i styret velges leder og ett styremedlem i oddetallsår og nestleder og ett medlem i partallsår. Ansattes representant velges årlig.
* Begge kjønn skal være representert med minst to (ansattes representant teller ikke).
* Daglig leder og representantskapsmedlemmer kan ikke være medlemmer av styret.
* Styresammensetningen skal være kompetansebasert og styremedlemmene skal ikke velges på bakgrunn av representasjon fra eiere, kommuner eller politisk tilhørighet. Styremedlemmer som er ansatt i eierkommunene eller virksomheter som har samarbeid med GIV, skal vurdere sin habilitet i saker der dette er aktuelt.